Арадио
Арҵаҩы Бадиаԥҳа алаҵаҟаҵаразы: агәыҩбара сыман, аха сазааит
Аҟәатәи ажәабатәи Ашьхарыуаа рышкол арҵаҩы Манана Бадиаԥҳа арадио Sputnik аефир аҿы еиҭалҳәеит алаҵаҟаҵара аус дшазнеиз атәы, насгьы уи иахәҭоуп ҳәа изылыԥхьаӡаз.
Аҟәа ақалақь аҵараусбарҭаҿы имҩаԥысит ашколқәа реиҳабацәеи аҳтнықалақь ахада ихаҭыԥуаҩ Асҭамыр Ашәбеи злахәыз аилатәара. Уаҟа иалацәажәан арҵаҩцәа рыбжьара аҿкчымазара алаҵәареи алаҵа аҟаҵареи рызҵаатәқәа.
"Ачымазара анцәырҵ аамҭазы иаармариаӡаны исхызгеит. Алаҵа раԥхьа ианцәырҵ, агәыҩбара сыман, иҟасҵару иҟасымҵару ҳәа. Иара "Спутник Лайт" аныҟасҵозгьы, агәыҩбара сыман, аха алаҵаҟара уажәы иҳамбеит. Аамҭа ааир, даҽазныкгьы иҟасҵап ҳәа сгәы иҭоуп. Исҳәар сҭахуп, уи акагьы ишаҳԥырхагам. Ус ишабалакгьы иҟарҵаӡом. Анализқәа гәарҭоит. Аԥкрақәагьы срықәныҟәоит, асабрада схасҵоит, алаҵа сымоуп ҳәа ишабалак ҳныҟәом. Ашкол аҿы ирацәаҩуп ҳазлоу, убри аҟнытә есымша ачымазара ҳҽацәыҳахьчоит", - ҳәа еиҭалҳәеит Бадиаԥҳа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.